
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1526 

13 Οκτωβρίου 2004 


ΠΕΡΙΕΧΟΜΕΝΑ ΑΠΟΦΑΣΕΙΣ 


ΑΠΟΦΑΣΕΙΣ 

Απόκτηση της Ελληνικής Ιθαγένειας της ομογενούς Κο- 
στάνοβα Μαρίας του Μαρκ κ.λ.π. 1 

Τροποποίηση της συστατικής πράξης αμιγούς δημοτι¬ 
κής επιχείρησης με την επωνυμία «Δημοτική Επιχεί¬ 
ρηση Ανάπτυξης Δήμου Φιλοθέης». 2 

Αύξηση εργοδοτικής και εργατικής εισφοράς υπέρ ΚΑΦ 
Λιμένος Βόλου. 

Τροποποίηση Οργανισμού Εσωτερικής Υπηρεσίας Δή¬ 
μου Σιθωνίας. 

Έγκριση Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Δήμου Καρπάθου «ΤΑ 
ΔΕΛΦΙΝΑΚΙΑ». 

Χορήγηση άδειας ασκήσεως επαγγέλματος Κοινών. Λει¬ 
τουργού στην Λεμπέση Γεωργία - Ελένη του Πανα¬ 
γιώτη. 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στην Τροιζή Μαγδαληνή του Δη- 
μητρίου. 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στην Παπαγιάννη Βασιλική του Ιά- 
σωνα. 8 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στην Ραχήλ Θεοφάνους του Θεο¬ 
φάνη. 

Συγκρότηση υπηρεσιακού συμβουλίου της Νομαρχια¬ 
κής Αυτοδιοίκησης Κιλκίς. 

Συγκρότηση υπηρεσιακού συμβουλίου της Νομαρχια¬ 
κής Αυτοδιοίκησης Κορινθίας. 

Χορήγηση άδειας ασκήσεως επαγγέλματος Κοινωνι¬ 
κής Λειτουργού στην Μουστάκα Ευανθία του Δημη- 
τρίου. 

Εκτελωνισμός μικροδεμάτων που περιέχουν φάρμακα ή 
άλλες κατηγορίες προϊόντων αρμοδιότητας ΕΟΦ για 
προσωπική χρήση, μέσω ταχυδρομείου ή με φορτω¬ 
τική . 


( 1 ) 

Απόκτηση της Ελληνικής Ιθαγένειας της ομογενούς Κο- 
στάνοβα Μαρίας του Μαρκ κ.λ.π. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την αριθμ. 10510/14.9.2004 απόφαση του Γενικού 
Γραμματέα Περιφέρειας Ανατολικής Μακεδονίας-Θράκης, 
η οποία εκδόθηκε σύμφωνα με τις διατάξεις του Ν. 2790/ 

3 2000 (ΦΕΚ24/16.2.2000τ.Α'), όπωςτροποποιήθηκεαπότον 
Ν.2910/2001 (ΦΕΚ 91/2.5.2001 τ.Α') και την σχετική (περί 

4 μεταβίβασης αρμοδιοτήτων απόφασή του, γίνεται αποδε¬ 
κτή η από 10.12.2003 αίτηση της Ομογενούς Κοστάνοβα 
Μαρίας του Μαρκ περί αποκτήσεως της Ελληνικής Ιθαγέ¬ 
νειας και εξελληνισμού του επωνύμου της από Κοστάνοβα 

5 σε Κωσταντινίδου. 

Με την αριθμ. 10659/14.9.2004 απόφαση του Γενικού 
Γ ραμματέα Περιφέρειας Ανατολικής Μακεδονίας-Θράκης, 
η οποία εκδόθηκε σύμφωνα με τις διατάξεις του Ν. 2790/ 
2000 (ΦΕΚ24/16.2.2000τ. Α’) όπωςτροποποιήθηκεαπότον 
Ν. 2910/2001 (ΦΕΚ 91/2.5.2001 τ.Α’) και την σχετική περί 
μεταβίβασης αρμοδιοτήτων απόφασή του, γίνεται αποδε- 

7 κτή η από 13.8.2001 αίτηση της Ομογενούς Πανφίλοβα 
Ναταλίαςτου Πέτρου περί αποκτήσεως της Ελληνικής Ιθα¬ 
γένειας της ιδίας και των ανήλικων τέκνων της Πανφίλοβα 
Ελένα και Πανφίλωβ Ηλίατου Αντρέί. 

Με την αριθμ. 10660/14.9.2004 απόφαση του Γενικού 
Γ ραμματέα Περιφέρειας Ανατολικής Μακεδονίας-Θράκης, 
η οποία εκδόθηκε σύμφωνα με τις διατάξεις του Ν. 2790/ 
2000 (ΦΕΚ 24/16.2.2000 τ.Α’) όπωςτροποποιήθηκεαπότον 
Ν.2910/2001 (ΦΕΚ91/2.5.2001 τ.Α’) και την σχετική περί με¬ 
ταβίβασης αρμοδιοτήτων απόφασή του, γίνεται αποδεκτή η 

10 από 5.2.2004 αίτηση της Ομογενούς Λαμπριανίδη Έλενας 
του Αναστάς περί αποκτήσεως της Ελληνικής Ιθαγένειας. 

Με την αριθμ. 10661/14.9.2004 απόφαση του Γενικού 

11 Γ ραμματέα Περιφέρειας Ανατολικής Μακεδονίας-Θράκης, 
η οποία εκδόθηκε σύμφωνα με τις διατάξεις του Ν.2790/ 
2000 (ΦΕΚ 24/16.2.2000 τ.Α’) όπωςτροποποιήθηκεαπότον 

12 Ν.2910/2001 (ΦΕΚ91/2.5.2001 τ.Α') και την σχετική περί με¬ 
ταβίβασης αρμοδιοτήτων απόφασή του, γίνεται αποδεκτή η 
από 1.2.2002 αίτηση του Ομογενούς Γκεοργκίεφ Φεοχάρ 
του Βλαντιμίρ περί αποκτήσεως της Ελληνικής Ιθαγένειας 
κα» εξελληνισμού του ονοματεπωνύμου του από Γκεορ- 

13 γκίεφ Φεοχάρ σε Γεωργιάδης θεοχάρης. 

Με την αριθμ. 10662/14.9.2004 απόφαση του Γενικού 
Γραμματέα Περιφέρειας Ανατολικής Μακεδονίας-Θράκης, 
η οποία εκδόθηκε σύμφωνα με τις διατάξεις του Ν.2790/ 
2000 (ΦΕΚ 24/16.2.2000 τ. Α’) όπως τροποποιήθηκε από τον 
Ν.2910/2001 (ΦΕΚ91/2.5.2001 τ.Α') και την σχετική περί με¬ 
ταβίβασης αρμοδιοτήτων απόφασή του, γίνεται αποδεκτή η 
από 4.3.2004 αίτηση της Ομογενούς Ζήροβα Αντζέλικα του 
Βιατσεσλάβ περί αποκτήσεωςτης Ελληνικής Ιθαγένειας και 
εξελληνισμούτου ονοματεπωνύμου της από Ζήροβα Αντζέ¬ 
λικα σε Ζηρίδου Αγγελική. 

Με την αριθμ. 10663/14.9.2004 απόφαση του Γενικού 
Γ ραμματέα Περιφέρειας Ανατολικής Μακεδονίας-Θράκης, 
η οποία εκδόθηκε σύμφωνα με τις διατάξεις του Ν.2790/ 
2000 (ΦΕΚ24/16.2.2000τ. Α') όπωςτροποποιήθηκεαπότον 
Ν.2910/2001 (ΦΕΚ91/2.5.2001 τ.Α’) καιτην σχετική περί με¬ 
ταβίβασης αρμοδιοτήτων απόφασή του, γίνεται αποδεκτή η 
από 26.8.2003 αίτηση του Ομογενούς Κασιρίδη Νικολάου 
του Βαλεντίν περί αποκτήσεως της Ελληνικής Ιθαγένειας 
του ιδίου και του ανήλικου τέκνου του Μανώλη και εξελλη- 
νισμού των επωνύμων τους από Κασιρίδη σε Κασιρίδης. 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΚΛΑΔΟΥ -ΠΑΠΑΔΑΚΗ 
-♦- 

Αριθ. 8842 (2) 

Τροποποίηση της συστατικής πράξης αμιγούς δημοτικής 
επιχείρησης με την επωνυμία «Δημοτική Επιχείρηση 
Ανάπτυξης Δήμου Φιλοθέης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 227-284 του ΠΔ 410/1995 
(Δ.Κ.Κ). 

2. Τις διατάξεις της παραγράφου 10 του άρθρου 6 του 
Ν.2503/1997. 

3. Την απόφαση του Υπουργού Εσωτερικών 25097/9.4. 
1984 (ΦΕΚ244 Β') "Καθορισμός των αναγκαίων λεπτομερει¬ 
ών για την εφαρμογή των διατάξεων των άρθρων 277-284 
του Ν.410/1995". 

4. Την υπ’ αριθμ. 14999/1996 απόφαση του Αναπληρωτή 
Περιφερειακού Διευθυντή Νομού Άρτας, που αφορούσε τη 
σύσταση αμιγούς δημοτικής επιχείρησης στο Δήμο Φιλο¬ 
θέης με την επωνυμία "Δημοτική Επιχείρηση Ανάπτυξης Δή¬ 
μου Φιλοθέης". 

5. Την αριθμ. 111/2004 απόφαση του Δημοτικού Συμβου¬ 
λίου Φιλοθέης που αφορά την τροποποίηση της συστατικής 
πράξης της ανωτέρω επιχείρησης με αύξηση του αρχικού 
κεφαλαίου. 

6. Την αριθμ.20921/19.9.2001, απόφαση του Γενικού 
Γραμματέα Περιφέρειας Ηπείρου (ΦΕΚ 1271/2001), περί 
"Μεταβίβασης αρμοδιοτήτων και παροχή εξουσιοδότησης 
υπογραφής αποφάσεων, εγγράφων κ.λπ. στο Γενικό Διευ¬ 
θυντή κ.λπ.", αποφασίζουμε: 

Τροποποιούμε την αριθμ. 14999/20.1.1997 απόφαση 
Αναπληρωτή Περιφερειακού Διευθυντή Νομού Άρτας, που 
αφορούσε τη σύσταση αμιγούς δημοτικής επιχείρησης στο 
Δήμο Φιλοθέης με την επωνυμία "Δημοτική Επιχείρηση Ανά¬ 
πτυξης Δήμου Φιλοθέης" και το άρθρο 6 που αφορά το Κε¬ 
φάλαιο της επιχείρησης το οποίο μετατρέπεται από δραχ¬ 
μές σε ευρώ και το οποίο αυξάνεται κατά 55.000,00 €. 

Άρθρο 6. Ο Δήμος Φιλοθέης αυξάνει το αρχικό κεφάλαιο 
της επιχείρησης σε 467.388,00 €. 

Κατά τα λοιπά ισχύει η υπ’ αριθμ. 14999/1996 απόφασή 
μας. 


Από τις διατάξεις της απόφασης αυτής, προκαλείται δα¬ 
πάνη σε βάρος του προϋπολογισμού του Δήμου Φιλοθέης 
ύψους 55.000,00 €. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Άρτα, 27 Σεπτεμβρίου 2004 

Με εντολή Γενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΡΑΠΤΗΣ 
-♦- 

Αριθμ. 4486 (3) 

Αύξηση εργοδοτικής και εργατικής εισφοράς υπέρ ΚΑΦ 
Λιμένος Βόλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

α) Τις διατάξεις του άρθρου 11 του Κωδικ. Νόμου 5167/ 
1932. 

β) Τ ις διατάξεις του άρθρου 6 Ν.Δ. 1254/1949 καιτης παρ. 
6 άρθρ. 38 Ν. 3239/1955. 

γ) Τις διατάξεις του άρθρου 25 παρ. 2 του Κανονισμού 
Λειτουργίας του ΚΑΦ Λιμένος Βόλου, όπως διαμορφώθηκε 
με την 2075/21.2.2003 απόφασή μας. 

δ) Την υπ’ αριθμ. 161238/10.5.2001 (ΦΕΚ 597/Β/2001), 
απόφασή μας περί εξουσιοδότησης του Προϊσταμένου 
Δ/νσης Τοπ. Αυτ/σης και Δ/σης Μαγνησίας, για υπογραφή 
εγγράφων. 

ε) Την υπ’ αριθμ. 1396/2004 εισηγητική έκθεση και εγκρι¬ 
τική πράξη της ΔΈ. ΚΑΦ Λιμένος Βόλου, αποφασίζουμε: 

Εγκρίνουμε την αύξηση των εργοδοτικών και εργατικών 
εισφορών, υπέρ ΚΑΦ Λιμένος Βόλου κατά ποσοστό 2% και 
1% αντίστοιχα. 

Από τις διατάξεις αυτής της απόφασης δεν προκαλείται 
δαπάνη εις βάρος του οικείου νομικού προσώπου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Βόλος, 22 Σεπτεμβρίου 2004 

Με εντολή Γενικού Γ ραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθ. 9000 (4) 

Τροποποίηση Οργανισμού Εσωτερικής Υπηρεσίας 
Δήμου Σιθωνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 1188/1981. 

2. Τις διατάξειςτου Ν. 1416/1984. 

3. Τις διατάξειςτου Ν. 2190/1994. 

4. Τις διατάξειςτου άρθρου στον Ν. 2503/1997. 

5. Τις διατάξειςτου άρθρου 32 Ν. 2508/1997. 

6. Την υπ’ αριθμ. 83/2003 απόφαση του Δ.Σ. Σιθωνίας. 

7. Την υπ’ αριθμ. 74/13.7.2004 γνωμοδότηση του Υπηρε¬ 
σιακού Συμβουλίου, αποφασίζουμε: 

Εγκρίνεται η τροποποίηση του Οργανισμού Εσωτερικής 
Υπηρεσίας του Δήμου Σιθωνίας, ως κάτωθι: 

Στο άρθρο 1 και μεταξύ των παραγράφων 5 και 6 προστί¬ 
θεται η παρακάτω παράγραφος: 

"Αυτοτελέςγραφείο ΚΕΠ [Κέντρο Υποστήριξης Πολιτών], 
σύμφωνα με το άρθρο 6 του Ν. 2527/1997. 

α) Η παράγραφος 7.3 [Γραφείο Δημοτικής Αστυνομίας] 

β) Η παράγραφος 7Β.1 

γ) Η παράγραφος 8.3 

Αντί αυτών δημιουργείται νέο Τμήμα Ειδικών Υπηρεσιών 
ως εξής: 

ΤΜΗΜΑ ΕΙΔΙΚΩΝ ΥΠΗΡΕΣΙΩΝ 

Α. Γ ραφείο Αδειών Παραμονής Αλλοδαπών: 

Ενεργεί στα πλαίσια των διατάξεων του Ν. 2910/2001,των 
σχετικών οδηγιών και εγκυκλίων του ΥΠ.ΕΣ.Δ.Δ.Α, για την 
χορήγηση αδειών παραμονής στους αλλοδαπούς που κα¬ 
τοικούν στο Δήμο Σιθωνίας και συνεργάζεται με όλες τις 
εμπλεκόμενες υπηρεσίες. 

Β. Γ ραφείο Δημοτικής Αστυνομίας και Δημόσιας Υγείας: 

1. Δημοτική Αστυνομία. 

Έλεγχος της εφαρμογής των κανονιστικών αποφάσεων 
που εκδίδει το Δημοτικό Συμβούλιο [καθαριότητα, κυκλο¬ 
φορία και στάθμευση αυτ/των, οικοδόμηση, ύδρευση, ηχο¬ 
ρύπανση, προστασία περιβάλλοντος, πεζοδρόμια, έλεγχος 
χορήγησης αδειών ίδρυσης καταστημάτων και εφαρμογή 
του Γενικού Οικοδομικού Κανονισμού. 

2. Άδειες Καταστημάτων Υγειονομικού Ενδιαφέροντος. 

Υποστήριξη των διοικητικών διαδικασιών και γνωμοδοτή¬ 
σεις που σχετίζονται με τις εξής αρμοδιότητες του Δήμου. 

Χορήγηση αδειών ίδρυσης και λειτουργίας όλων των κα¬ 
ταστημάτων και επιχειρήσεων, χορήγηση αδειών μικροπω- 
λητών, άδειες μουσικής, άδειες εγκατάστασης και λειτουρ¬ 
γίας θεάτρων, κινηματογράφων και παρεμφερών επιχειρή¬ 
σεων και επιβολή κυρώσεων σε παραβάτες των όρων 
λειτουργίας των καταστημάτων [προσωρινή οριστική ανά¬ 
κληση αδείας ή σφράγιση σύμφωνα με τις ισχύουσες δια¬ 
τάξεις. 

3. Λειτουργίες Λαϊκών αγορών. 

Χορήγηση θέσεων σε συνεργασία με το Σωματείο Λαϊκών 
αγορών, μέριμνα για την λειτουργία των λαϊκών αγορώντου 
Δήμου, εισήγηση για την λήψη αναγκαίων μέτρων για την 
καλύτερη λειτουργία τους και εφαρμογή των δημοτικών, 
νομαρχιακών διατάξεων περί λαϊκών αγορών. 

4. Στο άρθρο 15 οι θέσεις τροποποιούνται κατά κατηγο¬ 


ρία ως εξής: 

α) Κατηγορία Πανεπιστημιακής Εκπαίδευσης 

ΠΕΙ Διοικητικών (ΔημόσιαςΔιοίκησης) 1 

ΠΕ23 Ειδικού Προσωπικού - Δημοτική Αστυνομία 1 

ΠΕ αυξάνονται από 12 σε 14 

β) Κατηγορία Τεχνολογικής Εκπαίδευσης 

ΤΕ3 Τεχνολόγων Πολιτικών Μηχανικών 

(Δομικών έργων] 3 

ΤΕ3 Τεχνολόγων Πολιτικών Μηχανικών 

(Πολ. Έργων Υποδομής) 2 

ΤΕ13 Τεχνολόγων Γεωπονίας (Φυτικής Παραγωγής) 2 

ΤΕ17 Διοικητικού [ΚΈ.Π.] 1 

ΤΕ23 Ειδικού Προσωπικού-Δημοτική Αστυνομία 3 

ΤΕ αυξάνονται από 4 σε 15 

γ) Κατηγορία Δευτεροβάθμιας Εκπαίδευσης 

ΔΕ 1 Διοικητικών 5 

ΔΕ23 Ειδικού Προσωπικού-Δημοτική Αστυνομία 5 

ΔΕ 30 Τεχνιτών 9 

ΔΕ αυξάνονται από 35 σε 54 


5. Στο άρθρο 17 οι προβλεπόμενες θέσεις με σχέση ερ¬ 
γασίας ιδιωτικού Δικαίου Ορισμένου χρόνου, για την κάλυ¬ 
ψη ανταποδοτικών αναγκών αυξάνονται σε 200, αριθμός 
που κρίνεται απαραίτητος ώστε ο Δήμος να ανταποκρίνεται 
στην κάλυψη των ανταποδοτικών υπηρεσιών. 


Με την απόφαση αυτή προκαλείται δαπάνη ποσού 20.000 
€ σε βάρος του Κ.Α.062.9α προϋπολογισμού οικ. έτους 
2004 του Δήμου Σιθωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 2 Σεπτεμβρίου 2004 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-Φ- 

Αριθ. 9996 (5) 

Έγκριση Οργανισμού Εσωτερικής Υπηρεσίας του Δημοτι¬ 
κού Παιδικού Σταθμού Δήμου Καρπάθου «ΤΑΔΕΛΦΙΝΑ- 
ΚΙΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12του Ν. 1188/1981, όπως 
αντικαταστάθηκε με το άρθρο 26 του Ν. 1832/1989 και την 
παράγραφο 5του άρθρου 8του Ν. 2307/1995. 

2. Τις διατάξεις του άρθρου 8 παράγραφος 58 του Ν. 
2307/1995. 

3. Τις διατάξεις του Ν. 1586/1986 και του Ν. 2190/1994. 

4. Τις διατάξεις του Π.Δ. 37α/1987 και του Π.Δ. 22/1990 
και Π.Δ. 50/2001. 

5. Τις όμοιες του Ν. 2081/1992, όπως τροποποιήθηκε με 
το άρθρο 1 του Ν. 2469/1997. 

6. Τις διατάξεις του άρθρου 198παρ. 3 του Π.Δ. 410/1995 
και του Π.Δ. 50/2001. 

7. Την υπ’ αριθμ. 23/2004 απόφαση Δημοτικού Συμβουλί¬ 
ου Καρπάθου. 

8. Το υπ’ αριθμ. 19/27.7.2004 (θέμα 12ο) πρακτικό υπηρε¬ 
σιακού συμβουλίου σχετικά με την ψήφιση του Οργανισμού 
Εσωτερικής Υπηρεσίας του Δημοτικού Παιδικού Σταθμού 
Δήμου Καρπάθου "ΤΑΔΕΛΦΙΝΑΚΙΑ", αποφασίζουμε: 

Εγκρίνουμε την ψήφιση του Οργανισμού Εσωτερικής 
Υπηρεσίας του Δημοτικού Παιδικού Σταθμού Δήμου Καρ¬ 
πάθου «ΤΑΔΕΛΦΙΝΑΚΙΑ», ως εξής: 

Άρθρο 1 

Διάρθρωση Υπηρεσιών. 

Οι Υπηρεσίες του Δημοτικού Παιδικού Σταθμού λειτουρ¬ 
γούν σε επίπεδο Τμήματος Προσχολικής Αγωγής. 

Το Τμήμα Προσχολικής Αγωγής του Δημοτικού Παιδικού 
Σταθμού Καρπάθου αποτελείται από τα εξής γραφεία: 

α) Γ ραφείο Παιδαγωγών και Βοηθών - Παιδαγωγών. 

β) Γ ραφείο Διοικητικού - Οικονομικού. 

γ) Γ ραφείου Μαγειρείου - Καθαριότητας και Βοηθητικών 
εργασιών. 

Άρθρο 2 

Αρμοδιότητες Τμήματος και Γ ραφείων. 

Α) Το Τμήμα Προσχολικής Αγωγής εποπτεύει, συντονίζει 
και κατευθύνει το παιδαγωγικό έργο του Σταθμού και γε¬ 
νικά μεριμνά για την εύρυθμη λειτουργία του σύμφωνα με 
τον ισχύοντα κανονισμό. 

Β) Το Γραφείο Παιδαγωγών και Βοηθών - Παιδαγωγών 
επιμελείται την παροχή σύγχρονης προσχολικής αγωγής 
στα φιλοξενούμενα νήπια σε συνεργασία με το προσωπικό 
του Σταθμού. 

Γ) Το Γραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Δ) Το Γραφείο Μαγειρείου - Καθαριότητας και Βοηθητι¬ 
κών εργασιών επιμελείται την έγκαιρη παρασκευή του φα- 

γητού, τις εργασίες καθαριότητας καθώς και κάθε άλλη 
βοηθητική εργασία στο Σταθμό. 

Άρθρο 3 

Καθήκοντα Προϊσταμένου Τμήματος. 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο του Σταθμού. 

3. Είναι υπεύθυνος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφορά 
τη λειτουργία, το προσωπικό, τους γονείς και την υλικοτε- 
χνική υποδομή του σταθμού όπως: 

• Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη λει¬ 
τουργία του. 

• Το παιδαγωγικό υλικό και τον πάσης φύσεως εξοπλι¬ 
σμό. 

• Τις απαραίτητες εργασίες για την επισκευή και συντή¬ 
ρηση των κτιρίων. 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού, ώστε 
να μην δημιουργούνταιλειτουργικά προβλήματα στο Σταθμό. 

6. Συνεργάζεται αρμονικά με το Γραφείο Διοικητικού - Οι¬ 
κονομικού, το οποίο οφείλει να παρέχει κάθε στοιχείο για να 
διασφαλιστεί η εύρυθμη λειτουργία του Σταθμού και η επί¬ 
τευξη των σκοπών του. 

7. Επιβλέπει την τήρηση όλων των απαραίτητων βιβλίων 
και τηρεί τη σφραγίδα του Σταθμού. 

8. Εκτελεί τα καθήκοντα Διοικητικού - Οικονομικού, εφ’ 
όσον δεν υπηρετεί στο σταθμό αρμόδιος υπάλληλος. 

9. Δεν αναλαμβάνει τάξη, εφ’ όσον εκτελεί χρέη Διοικητι¬ 
κού. Τις ελεύθερες ώρες είναι στα παιδιά. 

10. Είναι υπεύθυνος για τις συγκεντρώσεις προσωπικού, 
γονέων. 

Άρθρο 4 

Καθήκοντα Προϊσταμένου Γ ραφείου Παιδαγωγών 
και Βοηθών - Παιδαγωγών. 

Είναι υπεύθυνος: 

1. Για την εύρυθμη λειτουργία του Γ ραφείου και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό προ¬ 
σωπικό. 

3. Εποπτεύει όλο το προσωπικό του Γ ραφείου για τη σω¬ 
στή εκτέλεση των καθηκόντων του. 

4. Εισηγείται στον Προϊστάμενο, τις ανάγκες του Γ ραφεί¬ 
ου για πάσης φύσεως εξοπλισμό. 

Άρθρο 5 

Καθήκοντα Προϊσταμένου Γ ραφείου 
Διοικητικού - Οικονομικού. 

1. Είναι υπεύθυνος για την προμήθεια και τον έγκαιρο εφο¬ 
διασμό του Σταθμού με τα αναγκαία τρόφιμα και λοιπά υλι¬ 
κά που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων, 
προσαυξήσεων κ.λπ. του προσωπικού. 

4. Τηρεί τα παρακάτω βιβλία: 

• Πρωτόκολλο του Σταθμού. 

• Βιβλίο Πρακτικών Συνεδριάσεων. 


• Φάκελος Αποσπασμάτων Πρακτικών. 

• Ατομικοί Φάκελοι Εγγραφής - Διαγραφής. 

• Έντυπα Ερωτηματολόγια και Έντυπα Αιτήσεων, που 
συμπληρώνουν οι γονείς κατά την εγγραφή. 

• Βιβλίο Παρουσίας Προσωπικού (όπου αναφέρονται το 
όνομα κάθε υπαλλήλου, ημερομηνία, ώρα προσέλευσης 
και αναχώρησης και θέση υπογραφής). 

• Βιβλίο Παρατηρήσεων μελών. 

• Βιβλίο διδαχθείσας ύλης, όπου καταχωρούν και υπο¬ 
γράφουν η προϊσταμένη και οι υπάλληλοι των κλάδων Βρε- 
φονηπιοκομίας ή Νηπιαγωγώντη διδαχθείσα ύλη. 

• Δελτία εισαγωγής-εξαγωγής τροφίμων και λοιπού υλι¬ 
κού. 

• Βιβλίο Μητρώου παιδιών. 

• Βιβλίο Παρουσίας παιδιών. 

• Γραμμάτιο είσπραξης τροφείων. 

• Βιβλίο Αποθήκης. 

• Βιβλίο Αποφάσεων Προέδρου. 

Όλα τα παραπάνω βιβλία αριθμούνται, σφραγίζονται και 
θεωρούνται από τον Πρόεδρο του Δ.Σ. 

5. Φροντίζει την Αρχειοθέτηση και Διεκπεραίωση των εγ¬ 
γράφων. 

Άρθρο 6 

Οργανική Σύνθεση Προσωπικού. 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ 

Θέσεις 1 Βαθμός Δ' - Α' 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 

Θέσεις 3 Βαθμός Δ' - Α' 

3. ΚΛΑΔΟΣΤΕ17ΔΙΟΙΚΗΤΙΚΟΣ-ΛΟΓΙΣΤΙΚΟΣ 

Θέσεις 1 Βαθμός Δ' - Α' 

4. ΚΛΑΔΟΣ ΔΕΙ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ ΜΕ ΕΙΔΙ¬ 
ΚΟΤΗΤΑ ΥΠΟΛΟΓΙΣΤΩΝ Ι.Ε.Κ. 

Θέσεις 1 Βαθμός Δ' - Α' 

5. ΚΛΑΔΟΣΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟΜΩΝ 

Θέσεις 3 Βαθμός Δ' - Α' 

6. ΚΛΑΔΟΣ ΔΕ 32 ΜΑΓΕΙΡΩΝ 

Θέσεις 1 Βαθμός Δ' - Α' 

7. ΚΛΑΔΟΣ ΥΕ1 ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ ΚΑ¬ 
ΘΗΚΟΝΤΩΝ 

Θέσεις 1 Βαθμός Ε' - Β' 

8. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις 1 Βαθμός Ε' - Β' 

9. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις 3 Βαθμός Ε' - Β' 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 
1. ΤΕ ΒΡΕΦΟΝΗΠΙΟΚΟΜΙΑΣ 
Θέσεις 1 

Γ ΕΙΔΙΚΟ ΠΡΟΣΩΠΙΚΟ 

Θέσεις 1 (Διατεθειμένη από τον Δήμο Καρπάθου) 

Οι θέσεις των κλάδων ΠΕ Νηπιαγωγών (προσωρινός) και ΤΕ 
Νηπιαγωγών (προσωρινός), μετατρέπονται μόλις κενωθούν με 
οποιονδήποτε τρόπο σε θέσεις κλάδου ΤΕ9 Βρεφονηπιοκό¬ 
μων, σύμφωνα με τις διατάξεις του άρθρου 35 Ν. 2646/1998. 

Οι υπάλληλοι του κλάδου ΤΕ Βρεφονηπιοκομίας που με¬ 
τατάσσονται από τους πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινός). 

Άρθρο 7 

Προϊστάμενοι Υπηρεσιακών Μονάδων. 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (πρόσω- 

ρινός), ΤΕ Νηπιαγωγών (προσωρινός) και ΤΕ Βρεφονηπιο- 
κομίας ως προϊστάμενος του Τμήματος Παιδικού Σταθμού, 
επιλέγεται από τους κλάδους ΠΕ Νηπιαγωγών (προσωρι¬ 
νός), ΤΕ Βρεφονηπιοκομίας καιΤΕΘ Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενος κρίνεται κατ’ αποκλειστικότητα υπάλληλος του 
κλάδου ΤΕ9 Βρεφονηπιοκομίας. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε ισχύ- 
ουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσωτε¬ 
ρικής Υπηρεσίας θέσεις κατά Κλάδο καλύπτουν όλους τους 
εργαζόμενους στο Ν.Π.Δ.Δ. ανεξαρτήτως σχέσεως εργα¬ 
σίας καθώς και ορισμένο επιπλέον αριθμό θέσεων για την 
κάλυψη των υφισταμένων και μελλοντικών αναγκών των 
Υπηρεσιώντου Ν.Π.Δ.Δ. 

Η κατανομή του προσωπικού στο Τμήμα, γίνεται πάντοτε 
με απόφαση του Προέδρου του Δ.Σ. του Ν.Π.Δ.Δ., ανάλογα 
με τις ανάγκες των υπηρεσιών, τα προσόντα των υπαλλή¬ 
λων, την πείρα και τις γνώσεις αυτών σε ειδικά αντικείμενα, 
κατά την οποία κατανομή θα εξετάζονται και τυχόν ειδικές 
ανάγκεςτων υπαλλήλων (μητέρες ανηλίκωντέκνων, έγκυες 
γυναίκες, τόπος διαμονής, κ.λπ.). 

Προϊστάμενοι Τμημάτων και Γραφείων ορίζονται πάντοτε 
με απόφαση Προέδρου του Δ.Σ. οι κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι σε 
περίπτωση απουσίας τους ή κωλύματος από τον κατά βαθ¬ 
μό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπομένη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Ισγύοτου Οονανισυού Εσωτεοικήο Υπηοεσίαο 

Η ισχύς του παρόντος Κανονισμού Εσωτερικής Υπηρε¬ 
σίας αρχίζει από την ημερομηνία δημοσίευσης του Φ.Ε.Κ. 

Η παρούσα προκαλεί δαπάνη σε βάρος του προϋπολογι¬ 
σμού του Δημοτικού Παιδικού Σταθμού Δήμου Καρπάθου 
"ΤΑ ΔΕΑΦΙΝΑΚΙΑ", οικονομικού έτους 2004, ύψους 60.000 
ευρώ για έξοδα μισθοδοσίας, ο οποίος ενισχύεται από τους 
ΚΑΠ, τροφεία κ.λπ. Το ίδιο ισχύει και για τα επόμενα τέσσε¬ 
ρα (4) οικονομικά έτη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ρόδος, 23 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΕΙΡΗΝΗ ΜΑΝΤΙΚΟΥ 

-♦- 

( 6 ) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Λεμπέση Γεωργία - Ελένη του Παναγιώτη. 

Ο ΝΟΜΑΡΧΗΣ ΑΧΑΪΑΣ 

Με την 7314/2004 απόφαση του Νομάρχη Αχάίας χορη¬ 
γείται στην Κοινωνική λειτουργό Λεμπέση Γεωργία Ελένη 


του Παναγιώτη, κάτοικο Πατρών, άδεια ασκήσεως επαγ¬ 
γέλματος Κοινών. Λειτουργού. 

Με εντολή Νομάρχη 

Η Διευθύντρια 

Π. ΧΡΟΝΟΠΟΥΛΟΥ 
-«- 

Αριθ. 1588 (7) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στην Τροιζή Μαγδαληνή του Δημητρίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχιακής 
Αυτοδιοίκησης» των ισχυουσών διατάξεων για τη Νομαρ¬ 
χιακή Αυτοδιοίκηση». 

2. Τον Οργανισμό Νομαρχιακής Αυτοδιοίκησης που δη¬ 
μοσιεύτηκε στις 11.5.95 (ΦΕΚ 392 τ.Β'), όπως τροποποιή¬ 
θηκε με την αριθμ. 75/23.4.2001 πράξη Νομαρχιακού Συμ¬ 
βουλίου (ΦΕΚ 544/11.5.2001 τ.Β'). 

3. Το Π.Δ. 347/6.10.86 (ΦΕΚ 154 τ.Α') «Μεταβίβαση στις 
Νομαρχιακές Αυτοδιοικήσεις αρμοδιοτήτων του Υπουργεί¬ 
ου Πολιτισμού». 

4. Το Νόμο 1158/1981 «Περί οργανώσεως καιδιοικήσεως 
Σχολών Ανωτέρας Καλλιτεχνικής Εκπαίδευσης κ.λπ.» (ΦΕΚ 
127/Α/13.5.81). 

5. Το Π.Δ. 457/1983 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.83). 

6. Την αριθμ. 10/17143/30.6.2004 απόφαση του Νομάρχη 
Θεσ/νίκης, με την οποία ανατέθηκε στον Τσαμασλή Γεώρ- 
γιο, Εντεταλμένο Νομαρχιακό Σύμβουλο σε θέματα Πολιτι¬ 
σμού και Τουρισμού, να υπογράφει πράξεις και έγγραφα 
με την διατύπωση «Εντολή Νομάρχη». 

7. Την 247/23.1.2004 αίτηση της Τ ροιζή Μαγδαληνής του 
Δημητρίου, κατοίκου Θεσ/νίκης και επί της οδού Αχιλ. Σα¬ 
μοθράκης 26), διπλωματούχου της Ανωτέρας Επαγγελμα¬ 
τικής Ιδιωτικής Σχολής Χορού του Δήμου Θεσ/νίκης και τα 
συνοδεύοντα αυτής δικαιολογητικά. 

8. Το πρακτικό αυτοψίας της επιτροπής που συγκροτή¬ 
θηκε με την αριθμ. 450/19.2.2004 απόφαση του Νομάρχη 
Θεσσαλονίκης κατά τις διατάξεις του άρθρου 6, παρ. 4 του 
Ν. 1158/1981, όπως αυτές τροποποιήθηκαν με την ΔΙΟΙΚ/Β/ 
2436/15.1.85 (ΦΕΚ 31/Β/21.1.85) κοινή υπουργική απόφα¬ 
ση των Υπουργών Προεδρίας της Κυβέρνησης και Πολιτι¬ 
σμού και Επιστημών, και αφορά το επί της οδού I. Γκούρα 
10 στη Μαλακοπή Θεσ/νίκης κτίριο (ισόγειο κατάστημα), 
αποφασίζουμε: 

Χορηγούμε στην Τροιζή Μαγδαληνή του Δημητρίου, δι¬ 
πλωματούχο της Ανωτέρας Επαγγελματικής Ιδιωτικής Σχο¬ 
λής Χορού του Δήμου Θεσ/νίκης, κατοίκου Συκεών Θεσ/νί¬ 
κης και επί της οδού Αχιλ. Σαμοθράκης 26, άδεια ίδρυσης 
και λειτουργίας Ερασιτεχνικής Σχολής χορού με την επω¬ 
νυμία «Σχολή Χορού Μελίνα Τροιζή». 

Έδρα της σχολής ορίζεται η Μαλακοπή Θεσ/νίκης, οδός 
I. Γ κούρα 10. Η σχολή θα αρχίσει τη λειτουργία της από το 
σχολικό έτος 2004-2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Σεπτεμβρίου 2004 

Με εντολή Νομάρχη 
Ο Εντεταλμένος Σύμβουλος 
ΓΕΩΡΓΙΟΣ ΤΣΑΜΑΣΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 18640/2001 (8) 

Χορήγηση άδειας ίδρυσης και λειτουργίας Ερασιτεχνικής 

Σχολής Χορού στην Παπαγιάννη Βασιλική του Ιάσωνα. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχιακής 
Αυτοδιοίκησης» των ισχυουσών διατάξεων για τη Νομαρ¬ 
χιακή Αυτοδιοίκηση». 

2. Τον Οργανισμό Νομαρχιακής Αυτοδιοίκησης που δη¬ 
μοσιεύτηκε στις 11.5.95 (ΦΕΚ 392 τ.Β’), όπως τροποποιή¬ 
θηκε με την υπ’ αριθμ. 75/23.4.2001 πράξη Νομαρχιακού 
Συμβουλίου (ΦΕΚ544/11.5.2001 τ.Β’). 

3. Το Π.Δ. 347/6.10.86 (ΦΕΚ 154/Α') «Μεταβίβαση στις Νο¬ 
μαρχιακές Αυτοδιοικήσεις αρμοδιοτήτων του Υπουργείου 
Πολιτισμού». 

4. Το Ν. 1158/1981 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαίδευσης κ.λπ.» (ΦΕΚ 
127/Α/13.5.1981). 

5. Το Π.Δ. 457/1983 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

6. Την υπ’ αριθμ. 10/17143/30.6.2004 απόφαση του Νο¬ 
μάρχη Θεσ/νίκης, με την οποία ανατέθηκε στον Τσαμασλή 
Γεώργιο, Εντεταλμένο Νομαρχιακό Σύμβουλο σε θέματα 
Πολιτισμού και Τουρισμού, να υπογράφει πράξεις και έγ¬ 
γραφα με την διατύπωση «Εντολή Νομάρχη». 

7. Την αίτηση της Παπαγιάννη Βασιλικής του Ιάσωνα, κα¬ 
τοίκου Παλαιοκάστρου-Ωραιοκάστρου Θεσ/νίκης και επί 
της οδού Πραξιτέλους και Ν. Ζωής, διπλωματούχου της 
Ανωτέρας Επαγγελματικής Ιδιωτικής Σχολής Χορού Μάγιας 
Σοφού και ΣΙΑ, και τα συνοδεύοντα αυτής δικαιολογητικά. 

8. Το πρακτικό αυτοψίας της επιτροπής που συγκροτήθη¬ 
κε με την υπ’ αριθμ. 450/19.2.2004 απόφαση του Νομάρχη 
Θεσσαλονίκης κατά τις διατάξεις του άρθρου 6, παρ. 4 του 
Ν. 1158/1981, όπως αυτές τροποποιήθηκαν με την ΔΙΟΙΚ/Β/ 
2436/15.1.85 (ΦΕΚ 31 /Β/21.1.1985) κοινή υπουργική από¬ 
φαση των Υπουργών Προεδρίας της Κυβέρνησης και Πολι¬ 
τισμού και Επιστημών, και αφορά το επί της οδού Εθν. Αντί¬ 
στασης και Λ. Σοφού 2 στον Εύοσμο Θεσ/νίκης κτίριο (ισό¬ 
γειο κατάστημα), αποφασίζουμε: 

Χορηγούμε στην Παπαγιάννη Βασιλική του Ιάσωνα, δι¬ 
πλωματούχο της Ανωτέρας Επαγγελματικής Ιδιωτικής 
Σχολής Χορού Μαγιάς Σοφού και ΣΙΑ, κατοίκου Παλαιο¬ 
κάστρου - Ωραιοκάστρου Θεσ/νίκης και επί της οδού Πρα- 
ξιτέλους και Ν. Ζωής, άδεια ίδρυσης και λειτουργίας Ερα¬ 
σιτεχνικής Σχολής Χορού με την επωνυμία «Σχολή Χορού 
ΒαΙΙθΗο Βίλυ Παπαγιάννη». 

Έδρα της σχολής ορίζεται ο Εύοσμος Θεσ/νίκης, οδός 
Εθν. Αντίστασης και Λ. Σοφού 2. Η σχολή θα αρχίσει τη λει¬ 
τουργία της από το σχολικό έτος 2004-2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Σεπτεμβρίου 2004 

Με εντολή Νομάρχη 
Ο Εντεταλμένος Σύμβουλος 
ΓΕΩΡΓΙΟΣ ΤΣΑΜΑΣΛΗΣ 
-♦- 

Αριθ. 1196 (9) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στην Ραχήλ Θεοφάνους του Θεοφάνη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχιακής 
Αυτοδιοίκησης» των ισχυουσών διατάξεων για τη Νομαρ¬ 
χιακή Αυτοδιοίκηση. 


2. Τον Οργανισμό Νομαρχιακής Αυτοδιοίκησης, που δη- 
μοσιεύθηκε στις 11.5.1995 (ΦΕΚ 392/Β'), όπως τροπο¬ 
ποιήθηκε με την αριθμ. 75/23.4.2001 πράξη Νομαρχιακού 
Συμβουλίου (ΦΕΚ544/11.5.2001 τ.Β'). 

3. Το Π.Δ. 347/6.10.1986 (ΦΕΚ 154/Α') «Μεταβίβαση στις 
Νομαρχιακές Αυτοδιοικήσεις αρμοδιοτήτων του Υπουρ¬ 
γείου Πολιτισμού». 

4. Το Ν. 1158/1981 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαίδευσης κ.λπ.» (ΦΕΚ 
127/Α/13.5.81). 

5. Το Π.Δ. 457/1983 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.83). 

6. Την υπ’ αριθμ. 10/17143/30.6.2004 απόφαση του Νο¬ 
μάρχη Θεσ/νίκης, με την οποία ανατέθηκε στον Τσαμασλή 
Γεώργιο, Εντεταλμένο Νομαρχιακό Σύμβουλο σε θέματα 
Πολιτισμού και Τουρισμού, να υπογράφει πράξεις και έγ¬ 
γραφα με την διατύπωση «Εντολή Νομάρχη». 

7. Την αίτηση της Ραχήλ Θεοφάνους του Θεοφάνη, κα¬ 
τοίκου Θεσ/νίκης, διπλωματούχου της Ανωτέρας Επαγγελ¬ 
ματικής Ιδιωτικής Σχολής Χορού Ρούλα Καφαντάρη και τα 
συνοδεύοντα αυτής δικαιολογητικά. 

8. Το πρακτικό αυτοψίας της επιτροπής που συγκροτήθη¬ 
κε με την αριθμ. 450/19.2.2004 απόφαση του Νομάρχη 
Θεσ/νίκης κατά τις διατάξεις του άρθρου 6, παρ. 4 του Ν. 
1158/1981, όπως αυτές τροποποιήθηκαν με την ΔΙΟΙΚ/ 
Β/2436/15.1.85 (ΦΕΚ 31/Β/21.1.85) κοινή υπουργική από¬ 
φαση των Υπουργών Προεδρίας της Κυβέρνησης και Πολι¬ 
τισμού και Επιστημών, και αφορά το επί της οδού Παύλου 
Μελά 17-19, στον Εύοσμο Θεσ/νίκης, κτίριο (διαμέρισμα 
1ου ορόφου), αποφασίζουμε: 

Χορηγούμε στην Ραχήλ Θεοφάνους του Θεοφάνη, δι¬ 
πλωματούχο της Ανωτέρας Επαγγελματικής Σχολής Χορού 
Ρούλας Καφαντάρη, Κατοίκου Θεσ/νίκης, άδεια ίδρυσης 
και λειτουργίας Ερασιτεχνικής Σχολής χορού με την επω¬ 
νυμία «Σχολή Χορού Ραχήλ Θεοφάνους». 

Έδρα της σχολής ορίζεται ο Εύοσμος Θεσ/νίκης, οδός 
Παύλου Μελά 17-19. Η σχολή θα αρχίσει τη λειτουργία της 
από το σχολικό έτος 2004-2005. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 9 Σεπτεμβρίου 2004 

Με εντολή Νομάρχη 
Ο Εντεταλμένος Σύμβουλος 
ΓΕΩΡΓΙΟΣ ΤΣΑΜΑΣΛΗΣ 
-♦- 

Αριθ. Θικ. 8112 (10) 

Συγκρότηση υπηρεσιακού συμβουλίου της 
Νομαρχιακής Αυτοδιοίκησης Κιλκίς. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη τις διατάξεις : 

α) Των άρθρων 9 και 11 παρ 5 και 7. του Ν. 3260 /2004 
(ΦΕΚ 151/Α'). 

β) Τις οργανικές διατάξεις της Ν.Α. Κιλκίς (ΦΕΚ 398/Β7 
11.5.1995), όπως τροποποιήθηκε και συμπληρώθηκε μετα¬ 
γενέστερα. 

γ) Της παραγράφου Β4 του άρθρου 40 του Ν. 1884/1990 
(ΦΕΚ81/Α'). 

δ) Του άρθρου 6του Ν. 2839/2000 (ΦΕΚ 196/Α'). 

ε) Την υπ’ αριθμ. 1042/10.4.1999 απόφαση σύστασης του 
υπηρεσιακού συμβουλίου της Ν.Α. Κιλκίς (ΦΕΚ 381/13.4. 
1999). 

στ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, γιατί το υπηρεσιακό συμβούλιο έχει ήδη συστα- 
θεί και θα λειτουργεί σύμφωνα με την παρούσα συγκρότη¬ 
ση με ισάριθμα μέλη, αποφασίζουμε: 

1. Συγκροτούμε στη Ν.Α. Κιλκίς τριμελές υπηρεσιακό 
συμβούλιο αρμόδιο για όλο το προσωπικό της Ν.Α. Κιλκίς. 

α) Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στη Νομαρχιακή Αυτοδιοίκηση 
Κιλκίς, με τους αναπληρωτές τους. Ένα τουλάχιστον από 
τα τακτικά μέλη και ένα από τα αναπληρωματικά θα είναι 
διαφορετικού φύλου από τα λοιπά, εφόσον υπάρχει και έχει 
τις νόμιμες προϋποθέσεις. 

β) Δύο αιρετούς εκπροσώπους των εργαζομένων με βαθ¬ 
μό τουλάχιστον Α' με τους αναπληρωτές τους. 

2. Τα υπό στοιχεία α' τακτικά μέλη της παρ. 1 ορίζονται 
από τον οικείο Νομάρχη της Ν.Α. Κιλκίς από υπαλλήλους 
που πληρούν τις προϋποθέσεις να επιλεγούν ως προϊστά¬ 
μενοι διευθύνσεων, σύμφωνα με τις διατάξεις του άρθρου 
11 του Ν. 3260/2004. 

3. Τα υπό στοιχεία α' αναπληρωματικά μέλη της παρ. 1 της 
παρούσης ορίζονται από τον οικείο Νομάρχη της Ν.Α. Κιλ¬ 
κίς από υπαλλήλους που έχουν επιλεγεί ως προϊστάμενοι 
διευθύνσεων. 

4. Με την απόφαση ορισμού των μελών του υπηρεσιακού 
συμβουλίου, ορίζεται ως Πρόεδρος ένα από τα τακτικά μέ¬ 
λη με αναπληρωτή του, επίσης ένα από τα μέλη αυτά. Στην 
περίπτωση που προεδρεύει ο αναπληρωτής του Προέδρου 
θα συμμετέχει ως τακτικό μέλος ο αναπληρωτής του Προε- 
δρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προσω¬ 
πικού με σχέση εργασίας ιδιωτικού δικαίου, αντί των δύο αι¬ 
ρετών εκπροσώπων των μονίμων υπαλλήλων μετέχουν οι 
δύο αιρετοί εκπρόσωποι του προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κιλκίς, 29 Σεπτεμβρίου 2004 
Ο Νομάρχης 

ΕΥΑΓΓΕΛΟΣ ΜΠΑΛΑΣΚΑΣ 
-♦- 

Αριθ. οικ. 5173 (11) 

Συγκρότηση υπηρεσιακού συμβουλίου της Νομαρχιακής 

Αυτοδιοίκησης Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη τις διατάξεις: 

1. Των άρθρων 9 και 11 παρ. 5 και 7του Ν. 3260/2004 (ΦΕΚ 
151 /Α'). 

2. Τον Οργανισμό Εσωτερικής Οργάνωσης & Λειτουργίας 
της Ν.Α. Κορινθίας (ΦΕΚ 1022/Β78.7.2004). 

3. Της παρ. Β4 του άρθρου 40 του Ν. 1884/1990 (ΦΕΚ 
81 /Α'). 

4. Του άρθρου 6του Ν. 2839/2000 (ΦΕΚ 196/Α). 

5. Την υπ’ αριθμ. 2687/16.4.2003 απόφαση Νομάρχη περί 
ορισμού μελών του Υπηρεσιακού Συμβουλίου της Ν.Α. Κο¬ 
ρινθίας. 


6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, γιατί το υπηρεσιακό συμβούλιο έχει ήδη συστα- 
θεί και θα λειτουργεί σύμφωνα με την παρούσα συγκρότη¬ 
ση με ισάριθμα μέλη, αποφασίζουμε: 

1. Συγκροτούμε στη Ν.Α. Κορινθίας πενταμελές υπηρε¬ 
σιακό συμβούλιο αρμόδιο για όλο το προσωπικό της Ν.Α. 
Κορινθίας, ως εξής: 

Α. Τρεις (3) μόνιμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στο Νομό Κορινθίας με τους 
αναπληρωτές τους. Ένα τουλάχιστον από τα τακτικά μέλη 
και ένα από τα αναπληρωματικά θα είναι διαφορετικού 
φύλου από τα λοιπά, εφόσον υπάρχει και έχει τις νόμιμες 
προϋποθέσεις. 

Β. Δύο (2) αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία Α' τακτικά μέλη της παρ. 1 ορίζονται 
από τον Νομάρχη από υπαλλήλους που πληρούν τις προϋ¬ 
ποθέσεις να επιλεγούν ως Προϊστάμενοι Δ/νσεων σύμφωνα 
με τις διατάξειςτου άρθρου 11 του Ν. 3260/ 2004. 

3. Τα υπό στοιχείαΑ'αναπληρωματικάμέλητηςπαρ. 1 της 
παρούσας ορίζονται από τον Νομάρχη από υπαλλήλους 
που έχουν επιλεγεί ως Προϊστάμενοι Δ/νσεων. 

4. Με την απόφαση ορισμού των μελών του υπηρεσιακού 
συμβουλίου, ορίζεται ως Πρόεδρος ένα από τα τακτικά μέ¬ 
λη με αναπληρωτή του, επίσης ένα από τα μέλη αυτά. Στην 
περίπτωση που προεδρεύει ο αναπληρωτής του προέδρου 
θα συμμετέχει ως τακτικό μέλος ο αναπληρωτής του προε- 
δρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ με αναπληρωτή του 
υπάλληλο του ίδιου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προσω¬ 
πικού με σχέση εργασίας ιδιωτικού δικαίου, αντί των δύο αι¬ 
ρετών εκπροσώπων των μόνιμων υπαλλήλων μετέχουν οι 
δύο αιρετοί εκπρόσωποι του προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κόρινθος, 28 Σεπτεμβρίου 2004 

Ο Νομάρχης 
ΝΙΚΟΣ ΤΑΓΑΡΑΣ 
-Φ- 

( 12 ) 

Χορήγηση άδειας ασκήσεως επαγγέλματος Κοινωνικής 
Λειτουργού στην Μουστάκα Ευανθία του Δημητρίου. 

Ο ΝΟΜΑΡΧΗΣ ΤΡΙΚΑΛΩΝ 

Με την υπ’ αριθμ. 3817/24.9.2004 απόφαση του Νομάρχη 
Τρικάλων χορηγείται στη Μουστάκα Ευανθία του Δημητρί¬ 
ου άδεια ασκήσεως επαγγέλματος Κοινωνικής Λειτουργού. 

Με εντολή Νομάρχη 
Ο Διευθυντής 
ΝΙΚ. ΣΕΛΟΥΝΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 53395 (13) 

Εκτελωνισμός μικροδεμάτων που περιέχουν φάρμακα ή 
άλλες κατηγορίες προϊόντων αρμοδιότητας ΕΟΦ για 
προσωπική χρήση, μέσω ταχυδρομείου ή με φορτωτική. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΕΘΝΙΚΟΥ ΟΡΓΑΝΙΣΜΟΥ ΦΑΡΜΑΚΩΝ 

Έχοντας υπόψη: 

1. Τις διατάξεις του άρθρου 29 του Ν. 1316/1983. 

2. Την απόφαση του Διοικητικού Συμβουλίου του ΕΟΦ 0- 
342/6/8.9.2004. 

3) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Α. Ο Εκτελωνισμός μικροδεμάτων με φάρμακα για προ¬ 
σωπική χρήση να γίνεται από τα τελωνεία της χώρας στα 
οποία θα κατατίθενται: 

α) Υπεύθυνη δήλωση του ασθενούς, ότι το φάρμακο προ¬ 
ορίζεται για προσωπική χρήση και ο ίδιος αναλαμβάνει την 
ευθύνη για οτιδήποτε ήθελε προκύψει. 

β) Συνταγή ιατρού στην οποία πρέπει να αναγράφονται τα 
φάρμακα και η ασθένεια. 

γ) Σε περίπτωση που δεν υπάρχει συνταγή ιατρού, γεγο¬ 
νός πολύ πιθανόν για χρόνιες παθήσεις ή για μη συνταγο- 
γραφούμενα φάρμακα, τότε θα δίδονται μόνον με την Υπεύ¬ 
θυνη Δήλωση. 

Η ποσότητα στο μικρόδεμα δενπρέπει να υπερβαίνει τις 
(2) συσκευασίες ανά φάρμακο και για μέχρι (5) φάρμακα. 

Β. Ο εκτελωνισμός μικροδεμάτων με καλλυντικά για προ¬ 
σωπική χρήση θα γίνεται από τα τελωνεία της χώρας, στα 
οποία θα κατατίθενται: 

- Υπεύθυνη δήλωση του ενδιαφερομένου ότι προορίζο¬ 
νται για προσωπική χρήση και αναλαμβάνει ο ίδιος την ευ¬ 
θύνη για οτιδήποτε προκύψει. 


Η ποσότητα να μην υπέρ βαίνει τις τρεις συσκευασίες ανά 
μικρόδεμα. 

Γ. Ο εκτελωνισμός μικροδεμάτων με συμπληρώματα δια¬ 
τροφής για προσωπική χρήση να γίνεται από τα Τελωνεία 
της χώρας, στα οποία θα κατατίθενται: 

-Υπεύθυνη δήλωση ότι προορίζονται για προσωπική χρή¬ 
ση, δεν περιέχουν απαγορευμένες ουσίες και αναλαμβάνει 
ο ίδιος την ευθύνη για οτιδήποτε προκύψει. 

Η μη ύπαρξη, κατά περίπτωση, απαγορευμένων ουσιών 
θα αναφέρεται στο δελτίο του Χημείου, το οποίο ούτως ή 
άλλως θα πρέπει να ζητείται από τα τελωνεία. 

Η ποσότητα να μην υπέρ βαίνει τις τρεις συσκευασίες ανά 
μικρόδεμα για το σύνολο των προϊόντων του μικροδέματος, 
δεδομένου ότι είναι προϊόντα που δεν προορίζονται για θε¬ 
ραπεία. 

Δ. Άλλες κατηγορίες προϊόντων αρμοδιότητας ΕΟΦ σε μι- 
κροδέματα για προσωπική χρήση. 

Απολυμαντικά ή ιατρικά βοηθήματα, θα αντιμετωπίζονται 
κατά αναλογία, δηλαδή με υπεύθυνη δήλωση για προσωπι¬ 
κή χρήση καιτην προσωπική ευθύνη και για ποσότητα μέχρι 
τρεις συσκευασίες ανά μικρόδεμα. 

Για όλες τις παραπάνω κατηγορίες προϊόντων και σε πε¬ 
ρίπτωση που τα τελωνεία αντιμετωπίζουν πρόβλημα, μπο¬ 
ρούν να επικοινωνούν υπηρεσιακώς με τα αρμόδια τμήμα¬ 
τα του ΕΟΦ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 30 Σεπτεμβρίου 2004 

Ο Πρόεδρος 
ΔΗΜΗΤΡΙΟΣ ΒΑΓΙΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




